Daoust ma voe drouklazhet abostol Feiz-ha-Breizh war an abeg ma oa " a-du gant an Alamaned ", " enep ar gomunisted ", " kenlabourer ", diouzh ma lavar e vuntrerien da reizhabegañ o zorfed, e restomp amañ div ziell evit ur c'hraf a-bouez eus istor an Emsav, a ziskouez anat ar wirionez : war var e vuhez, ha daoust ma oa bet rekizet ul lodenn eus e bresbital da lojañ Alamaned, an Aotrou Perrot en doa herberc'hiet soudarded saoz. Diouzh ar savboent kristen e ranker lavarout ez eo un dlead a garitez reiñ bod d'an nesañ pa c'houlenn, un dra a zo bet nac'het ouzhomp c'hoazh gant " afer ar Vasked e Karaez " n'eus ket keit 'zo gant ar Stad C'hall.